text: Flere uhygiejniske spisesteder i Esbjergs partygade
  27 oktober 2019 kl. 20.43
  Det står skidt til med fødevaresikkerheden i en del af de cafeer, restauranter og supermarkeder, der ligger i Skolegade i Esbjerg. 17 gange i år har Fødevarekontrollen besøgt fødevarevirksomheder i gaden, og hos flere af stederne var der grelle brud på fødevarelovgivningen, skriver Ekstrabladet.
  17 gange i år har Fødevarekontrollen besøgt fødevarevirksomheder - typisk cafeer, restauranter og fastfoodsteder og et enkelt supermarked i Skolegade i Esbjerg. Syv steder ud af 27 – svarende til 40 procent - fik 15 sanktioner for grelle brud på fødevarelovgivningen, skriver Ekstrabladet.
  Det er langt flere end landsgennemsnittet, hvor kun 15 procent får sanktioner ved kontrolbesøg, oplyser avisen.
  To kebabsteder blev blandt andet afsløret i at genbruge færdigstegte shawarmaspyd fra dagen forinden. Det er meget sundhedsfarligt, og Fødevarestyrelsen uddanner kebabsteder i at stoppe den praksis, da det inderste kød fordærver, fordi det ikke kan nå at køle ned.
  Se alle Fødevarekontrollens tilsynsresultater fra Skolegade i Esbjerg her.
  